CELEX: 62012TN0193
Language: mt
Date: 2012-05-08 00:00:00
Title: Kawża T-193/12: Rikors ippreżentat fit- 8 ta’ Mejju 2012 — MIP Metro vs UASI — Holsten-Brauerei (H)

30.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 194/26
            
         Rikors ippreżentat fit-8 ta’ Mejju 2012 — MIP Metro vs UASI — Holsten-Brauerei (H)
   (Kawża T-193/12)
   2012/C 194/44
   Lingwa tar-rikors: il-Ġermaniż
   
      Partijiet
   
   
      Rikorrenti: MIP Metro Group Intellectual Property GmbH & Co. KG (Düsseldorf, il-Ġermanja) (rappreżentanti: J.-C. Plate u R. Kaase avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Holsten-Brauerei AG (Hamburg, il-Ġermanja)
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat-23 ta’ Frar 2012, fil-Każ R 2340/2010-1, sa fejn hija laqgħet l-oppożizzjoni kontra l-estensjoni tal-protezzjoni tar-RI Nru 984 017, peress li tikser l-Artikolu 8(1)(b) tar-Regolament Komunitarju (KE) Nru 40/94;
            
         
               —
            
            
               tikkundanna lill-konvenut għall-ispejjeż, inklużi dawk sostnuti fil-proċedimenti tal-appell.
            
         
      Motivi u argumenti prinċipali
   
   
      Applikanti għat-trade mark Komunitarja: ir-rikorrenti
   
      Trade mark Komunitarja kkonċernata: it-trade mark figurattiva li tirrappreżenta tarka bl-ittra “H”, reġistrazzjoni internazzjonali b’effett fl-Unjoni Ewropea, għal prodotti fil-klassi 32 — Nru 984 017
   
      Proprjetarju tat-trade mark jew tas-sinjal invokat insostenn tal-oppożizzjoni: Holsten-Brauerei AG
   
      Trade mark jew sinjal invokat: it-trade mark figurattiva Ġermaniża li tirrappreżenta kavallier fuq żiemel b’tarka li għandha l-ittra “H” għal prodotti fil-klassi 32
   
      Deċiżjoni tad-Diviżjoni tal-Oppożizzjoni: oppożizzjoni milqugħa
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 8(1)(b) tar-Regolament Nru 207/2009